《途中感遇效同谷七歌 其五》
明代·徐熥

老妻半世空糟糠，少妇席未煖君床。男年十五女七岁，去年别我俱恓惶。

丈夫成名既不早，胡然久居天一方。呜呼五歌兮歌愈急，朱颜灯下流黄湿。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。